Zoo siab txais tos rau Xyoo Ob Txhiab Nees Nkaum Kev Suav Pej Xeem!
Daim yeeb yaj duab Lus Hmoob no yuav qhia koj txog Xyoo Ob Txhiab Nee Nkaum Kev Suav Pej Xeem, yuav nthuav qhia me ntsis txog cov nqe lus nug hauv huab cua thiab pab koj teb cov nqe lus nug ua Lus Askiv.
Xyoo Ob Txhiab Nees Nkaum Kev Suav Pej Xeem yog txoj kev suav txhua tus neeg nyob hauv Teb Chaws Asmeskas.
Txoj kev suav pej xeem no yuav tsum ua mus raws li Teb Chaws Asmeskas Tus Txhooj Lij Choj thiab yuav suav txhua txhua kaum lub xyoo twg.
Xyoo Ob Txhiab Nees Nkaum Kev Suav Pej Xeem tseem ceeb heev. Koj cov lus teb yuav pab txiav txim txog cov rooj zaum ua nom tswv rau ntawm txhua lub xeev uas yuav muaj hauv Fab Nom Tswv Congress …
Thiab cov lus qhia txog kev siv tsoom fwv teb chaws nyiaj txiag ntau dua Rau Pua Xya Cuam Tsib billion nyiaj duas las rau hauv cov zej zog txhua lub xyoo.
Xyoo Ob Txhiab Nees Nkaum Kev Suav Pej Xeem yog yooj yim. Tsuas siv sijhawm ntev li kaum feeb los teb nqe lus nug kom tiav xwb.
Koj tuaj yeem teb saum huab cua ntawm ib lub tshuab computer, tablet, los sis xov tooj ntawm tes tau - nees nkaum plaub teev hauv ib hnub.
Koj kuj tuaj yeem teb rau hauv xov tooj, los sis siv cov lus nug hauv ntawv.
Yog koj teb, peb tsis tas yuav tsum xa ib tug neeg nug lus ntawm Koom Haum Suav Pej Xeem tuaj ntsib koj. Ib tus neeg nug lus yuav tuaj ntsib koj yog koj teb lig, yog peb muaj cov nqe lus nug ntxiv, los sis muaj lwm cov kev tshawb fawb.
Yuav ceev tsis pub leej twg paub cov ncauj lus txog koj.
Tsoom fwv teb chaws txoj cai tiv thaiv koj cov lus teb. Tsuas siv koj cov lus teb los tsim cov zauv teeb tshawb thiab yuav muab siv tsis tau foob koj hauv nom tswv tej koom haum los yog tsev hais plaub.
Tam sim no, peb yuav qhia ncig saib cov nqe lus nug hauv huab cua los yog internet. Tom qab hauv daim yeeb yaj duab yuav muaj cov lus qhia teb ib kauj ruam zus.
Thaum koj mus saib my2020census.gov,
koj yuav siv tus Zauv ID Cim Kev Suav Pej Xeem los yog Census ID hauv cov ntaub ntawv uas tau xa tuaj rau koj los sis tau muab nqa tuaj tso rau ntawm koj lub qhov rooj txuas nkag.
Peb yuav nug kom koj: Qhia meej koj qhov chaw nyob
Thiab qhia koj lub npe thiab tus xov tooj.
Ntxiv mus, peb yuav hais kom koj suav seb muaj puas tsawg leej neeg ua neej nyob los sis nyob ua ke hauv qhov chaw nyob no thaum lub Plaub Hlis Hnub Tim Ib, Ob Txhiab Nees Nkaum.
Thiab sau cov npe ntawm txhua tus neeg uas yuav ua neej nyob los sis nyob ua ke rau hauv koj qhov chaw nyob.
Peb kuj yuav hais kom koj nco suav txog cov neeg uas tej zaum tsis tau suav.
Peb yuav nug seb lub tsev nyob no koj yog tus tswv muas los sis yog lub tsev khiab nyob lawm,
thiab leej twg yog tus tswv muas los sis tswv khiab lub tsev nyob.
Peb yuav nug txhua tus neeg txog:
Kev zeej xeeb,
Hnub yug thiab hnub nyoog,
Caj Ces Neeg Mev Hispanic, Latino, los yog Spanish,
thiab Haiv Neeg.
Thaum muaj ntau dua ib tug neeg nyob rau ntawm ib qhov chaw nyob, peb yuav nug seb lawv txheeb ze li cas rau tus tswv tsev.
Thaum kawg, peb yuav nug seb puas muaj ib tug neeg twg uas mus nyob qee zaus rau lwm qhov chaw nyob.
Yog koj npaj txhij mus pib teb, mus rau ntawm m y 2 0 2 0 c e n s u s . g o v tam sim no.
Cov lus nug saum huab cua muaj sau ua Lus Askiv thiab sau ua kaum ob hom lus uas tsis yog Lus Askiv.
Xav xaiv ib hom lus, nias ntawm qhov duab lub ntiaj teb thiab xaiv lub npe hom lus, los sis xaiv lub npe hom lus nyob hauv qab kawg ntawm daim phiaj saib.
Tsis txhob txhawj yog koj nrhiav ib hom lus uas tsis muaj npe rau ntawm no. Daim duab yeeb yaj kiab no yuav qhia ua ib khauj ruam zus. Saib mus ntxiv!
Koj yuav tsum teb kom tiav Xyoo Ob Txhiab Nees Nkaum Kev Suav Pej Xeem ib zeeg sij hawm xwb. Yog koj tawm mus lawm, koj yuav tsum tau rov pib teb dua tshiab.
Xav pib teb, xaiv qhov “Start Questionnaire.”
Xub thawj, ntaus koj kaum ob tus Zauv ID Cim Kev Suav Pej Xeem los yog Census ID.
Koj tus Zauv ID Cim Kev Suav Pej Xeem los yog Census ID nyob rau ntawm cov ntaub ntawv uas peb xa tuaj rau koj qhov chaw nyob los sis tau muab nqa tuaj tso rau ntawm koj lub qhov rooj.
Yog koj tsis muaj ib tug Zauv ID Cim Kev Suav Pej Xeem los yog Census ID, xaiv qhov nkag mus hauv qab no thiab teb rau cov nqe lus nug txog koj qhov chaw nyob. Koj yeej tseem tuaj yeem teb tau.
Dhau ntawd ces, yuav txheeb meej tias yog koj teb tiav cov lus nug ntawm Xyoo Ob Txhiab Nees Nkaum Kev Suav Pej Xeem rau qhov chaw nyob uas tshwm sim qhia.
Xaiv qhov “Yes” rau nqe lus yog los sis xaiv qhov “No” rau nqe lus tsis yog.
Yog koj tseem yuav nyob rau ntawm qhov chaw nyob no kom txog thaum lub Plaub Hlis Hnub Tim Ib, ces xaiv qhov teb tias yog. Tsis li ntawd ces, xaiv qhov tsis yog.
Qhov “Next” hauv qab yuav coj koj mus rau tom ntej, thiab qhov “Previous” yuav coj koj mus rau qhov dhau los.
TSIS TXHOB siv qhov nias mus rau Tom Ntej los sis Rov Qab rau ntawm koj lub browser, tsis li ces koj yuav tsum tau rov qab pib teb dua tshiab.
Ntxiv mus, ntaus koj lub npe thiab tus xov tooj rau.
Qee zaus, yuav tshwm sim ib kab ntawv rau ntawm daim phiaj saib kom koj kuaj xyuas koj nqe lus teb los sis ntau lwm cov ntaub ntawv ntxiv rau.
Tshab xyuas yam koj tau ntaus nkag rau ua ntej yuav xaiv qhov “Next”.
Ntaus cov npe hauv koj tsev neeg rau, suav koj tus kheej, uas yuav ua neej nyob los sis nyob ua ke rau ntawm lub chaw nyob no rau thaum lub Plaub Hlis Hnub Tim Ib, Ob Txhiab Nees Nkaum.
(Yog xav tau kev pab nqe lus nug nias rau ntawm cov chaw los sis links xiav uas kos txoj kab rau hauv qab.)
Koj yuav tau nco ntsoov suav cov neeg uas lawv ib txwm ua neej nyob nrog thiab pw nrog.
Yog ib tug neeg twg tsis muaj ib qhov chaw nyob tas li, suav lawv rau ntawm qhov chaw uas lawv yuav mus nyob rau thaum Plaub Hlis Hnub Tim Ib.
XAM Cov Me nyuam Ab thiab cov me nyuam yaus txhua qib hnub nyoog,
Cov neeg txheeb ze sab nraud los sis neeg txheeb ze,
thiab cov neeg nyob ntawm no uas tsis muaj ib qho chaw nyob ruaj.
TSIS TXHOB suav tej neeg uas mus deb ntawm qhov chaw nyob no feem ntau dua hauv lub xyoo
xws li - cov neeg kawm ntawv qib siab;
Neeg ua hauj lwm tub rog;
Cov neeg nyob hauv ib lub tsev tu neeg laus, tsev kho mob puas hlwb, chaw kaw neeg, chaw rau txim, chaw ceev neeg, thiab lwm yam.
Los sis cov neeg tuaj xyuas uas ib txwm nyob los sis pw nrog rau lwm qho chaw. Yuav suav cov neeg no raws lwm txoj kev.
Dhau ntawd ces sau cov npe ntawm txhua tus neeg uas yuav ua neej nyob los sis nyob ua ke rau hauv koj qhov chaw nyob no.
Yuav tso ntxiv cov neeg rau, xaiv qhov cim “Add another person.”
Peb tsis xav kom plam ib tug neeg twg uas nyob rau ntawm qhov chaw nyob no thaum lub Plaub Hlis Hnub Tim Ib.
Yog koj tsis hnov qab tso ib tug neeg uas nyob nrog ua ke rau ntawm no lawm, xaiv qhov “Yes” rau nqe lus teb tias yog thiab ntaus cov npe no rau.
Tsis li ntawd ces, xaiv qhov “No” rau nqe lus tsis yog.
Tam sim no, koj yeej npaj txhij teb ob nqe lus nug txog lub tsev nyob rau ntawm qhov chaw nyob no.
Thaum lub Plaub Hlis Hnub Tim Ib, lub tsev, chav tsev, los sis tsev txav tau rau ntawm qhov chaw nyob no yuav tsum yog:
Koj yog tus tswv muas tsev los sis ib tug neeg hauv tsev neeg no muaj nqi yuav tsev los yog nyiaj txais (suav txog cov nyiaj txais ntawm lub tsev muas)
Koj yog tus tswv tsev los sis ib tug neeg nyob hauv lub tsev no uas them tag thiab tsis tiv nqi lawm (tsis muaj cov nqi tsev txais los yog nyiaj txais),
Khiab nyob lawm
Los sis nyob tsis them nqi khiab.
Dhau ntawd ces, xaiv cov npe ntawm cov tswv tsev los sis cov neeg khiab nyob ntawm lub tsev, chav tsev, los sis lub tsev txav tau no.
Txuas ntxiv, peb yuav nug qee cov nqe lus nug txog txhua tus neeg uas koj sau ua ntej los ntawd.
Xub thawj, peb yuav nug seb tus neeg no yog Txiv neej ...
los sis Poj niam
Peb kuj yuav hais kom koj ntaus lub hli, hnub, thiab xyoo yug ntawm tus neeg no.
Saib xyuas kom lub hnub nyoog uas tshwm sim ntawd raug thiab siv tau rau thaum lub Plaub Hlis Hnub Tim Ib, Ob Txhiab Nees Nkaum.
Ntxiv mus, peb yuav nug txog Caj Ces Neeg Mev Hispanic thiab haiv neeg. Thov teb OB nqe no thiab nqe lus nug tom ntej.
Xaiv seb tus neeg no Tsis Yog Caj Ces Neeg Mev Hispanic, Latino, los yog Spanish ...
Neeg Mev, Neeg Mev Asmeskas, los sis Neeg Chicano ...
Neeg Puerto Rico ...
Neeg Cuba ...
los sis Lwm Caj ces Neeg Mev Hispanic, Latino, los yog Caj Ces Neeg Spanish.
Yog koj twb xaiv nqe lus teb kawg lawm, ntaus ntxiv rau kem hauv qab no.
Txuas ntxiv, peb yuav nug txog haiv neeg. Xaiv ib qho los sis kos rau ntaus kem.
Neeg Dawb
Neeg Dub los yog Neeg Asmeskas Africa
Neeg Qhab Asmeskas los yog Neeg Xeeb Txawm Alaska
Neeg Suav
Neeg Filipin
Neeg Khej Esxias
Neeg Nyab Laj
Neeg Kauslim
Neeg Yijpooj
Lwm Cov Neeg Esxias
Neeg Xeeb Txawm Hawaii
Neeg Samoan
Neeg Chamorro
Lwm Cov Neeg Pov Txwv Pacific
Los sis lwm haiv neeg
Ntaus cov caj ceg rau hauv cov kem uas zoo li no.
Lwm cov neeg uas kuj yuav pom nqe lus nug no:
Tus neeg no txheeb ze li cas rau tus tswv tsev?
Xaiv: Zeej xeeb txawv-tus txiv, poj niam los sis txij nkawm ...
Zeej xeeb txawv-tus khub tsis sib yuav ...
Zeej xeeb sib xws tus txiv, poj niam, los sis txij nkawm ...
Zeej xeeb sib xws khub tsis sib yuav ...
Tub los yog ntxhais yug ...
Tub los yog ntxhais saws ...
Tub los yog ntxhais tshiab ...
Kwv tij los sis nus los yog viv ncaus los sis muam
Leej txiv los yog leej niam
Xeeb ntxwv
Niam txiv cuas
Vauv los yog nyab
Lwm tus neeg txheeb ze
Tus neeg los sis tus khub nyob hauv lub tsev nrog koj los yog roommate or housemate
Me nyuam txais los tu los yog foster child
Los sis lwm tus neeg tsis txheeb ze
Peb twb ua yuav tiav!
Qee cov neeg ua neej nyob los sis nyob ua ke rau hauv ntau dua ib qhov chaw nyob, thiab peb tsuas suav txhua tus neeg ib zaug xwb.
Xaiv npe ntawm tus neeg uas ib txwm ua neej nyob los nyob ua ke rau lwm lub chaw nyob.
Tsis li ntawd ces, xaiv qhov “None of the above.”
Yog ib tug neeg ib txwm TSIS ua neej nyob los sis tsis nyob ua ke rau lwm lub chaw, xaiv lub laj thawj seb yog vim li cas rau nram qab no ...
Nyob nrog niam txiv, niam tais yawm txiv pog yawg, los sis lwm tus neeg ...
Mus kawm tsev kawm ntawv qib siab ...
Rau kev mus ua tes luag num tub rog ...
Mus nyob ze txoj haujlwm los sis qhov lag luam ...
Nyob hauv ib lub tsev tu neeg laus los sis ib pawg tsev nyob ...
Nyob hauv chaw kaw neeg los yog chaw rau txim ...
Nyob hauv ib qhov chaw nyob raws caij ntuj los yog qhov chaw nyob thib ob ...
Los sis yog lwm qhov laj thawj.
Ua tau zoo heev! Tam sim no koj npaj txhij xa koj cov nqe lus teb. Xaiv qhov “Submit Questionnaire” thiaj li ua tiav Xyoo Ob Txhiab Nees Nkaum Kev Suav Pej Xeem.
Koj yuav pom ib nplooj ntawv lees nrog koj qhov chaw nyob thiab hnub no.
Tag li no lawm! Koj ua tiav Xyoo Ob Txhiab Nees Nkaum Kev Suav Pej Xeem rau hauv huab cua lawm! Ua tsaug! Tam sim no koj tuaj yeem kaw tau lawm.
Xav muab daim duab yaj kiab no qhia tawm rau lwm cov, los sis lwm cov duab yaj kiab zoo sib xws hais ua lwm cov hom lus, thov mus saib 2020census.gov/languages.